11 November

11 November merupakan hari ke-315 (hari ke-316 dalam tahun lompat) dalam kalendar Gregory. Tinggal 50 hari sebelum memasuki tahun selepasnya.

Hari ini juga merupakan:
 Hari Kemerdekaan di Poland (1918) dan Angola (1975)
 Hari St. Martin dan Hari Peletakan Senjata di Eropah
 Hari Peringatan dalam Negara-Negara Komanwel
 Hari Veteran di Amerika Syarikat.

Peristiwa 

 1675 - Gottfried Leibniz mendemonstrasikan kamiran kalkulus buat pertama kalinya untuk mencari luas di bawah graf bagi fungsi y = f(x).
 1880 - Perompak bank dan penyamun Australia Ned Kelly (gambar) digantung di Melbourne.
 1918 - Perang Dunia Pertama berakhir.
 1930 - Albert Einstein dan Leó Szilárd mendapat paten bagi ciptaan mereka, peti sejuk Einstein (gambar).
 1965 - Perdana Menteri Tanggungan Mahkota British Rhodesia Selatan Ian Smith mengeluarkan Perisytiharan Kemerdekaan Satu Pihak Rhodesia.
 1975 - Krisis Perlembagaan Australia 1975 berlaku apabila Gabenor Jeneral Australia, Sir John Kerr menyingkirkan Perdana Menteri Gough Whitlam.
 1978 - Maumoon Abdul Gayoom memulakan penggal pertamanya sebagai Presiden Maldives.
 1989 - Perdana Menteri Malaysia Mahathir bin Mohamad berunding selama setengah jam dengan bekas perdana menteri Tunku Abdul Rahman untuk menyatukan orang Melayu dan disifatkan oleh penasihat masing-masing sebagai "mesra dan berhasil."
 1999 - Parlimen Malaysia ke-9 dibubarkan oleh Perdana Menteri Mahathir bin Mohamad bagi membolehkan pilihan raya umum ke-10 diadakan.
 2004 - Pengerusi pertama Pertubuhan Pembebasan Palestin Yasser Arafat meninggal dunia di Paris, dan digantikan oleh Mahmoud Abbas.
 2008 - Ketua kepurbaan Mesir Zahi Hawass mengumumkan penemuan sebuah piramid berumur 4,300 tahun milik Ratu Sesheshet, bonda Raja Teti.
 2011 - Bermula tahun 2011, tarikh sambutan hari keputeraan Sultan Kelantan yang sebelum ini adalah pada 30 dan 31 Mac diubah menjadi 11 dan 12 November.
 2011 - Sukan Asia Tenggara ke-26 dibuka secara rasmi (gambar) di Palembang, Sumatera Selatan, Indonesia.
 2011 - Selepas perletakan jawatan George Papandreou, Loukas Papadimos dilantik sebagai Perdana Menteri Greece.

Kelahiran 
 1869 - Victor Emmanuel III dari Itali, Raja Itali

Kematian 
 2004 - Yasser Arafat, pemimpin Pertubuhan Pembebasan Palestin.

 2016 - Penyanyi, penyair dan penulis lirik terkenal Leonard Cohen meninggal dunia pada usia 82 tahun di Amerika Syarikat.

Hari dalam tahun